за временните мерки.
 6.3. Интерес на несвързаните вносители
 (172)
 През целия период на разследването 31 вносители, 19 от които са членове на CEIEB, изтъкнаха възражения срещу налагането на мерки. Тринадесет от тези дружества (за които обемът на вноса е известен) взети заедно са представлявали 10 % от общия внос от КНР през разследвания период.
 (173)
 Както е обяснено в съображение 81, шест дружества, произвеждащи сходния продукт, бяха изключени от определението за промишленост на Съюза и бяха определени като несвързани вносители. Тези дружества изразиха своята подкрепа за мерките. Техният внос е представлявал близо 12 % от общия внос от КНР през разследвания период.
 (174)
 След налагането на временните мерки от CEIEB заявиха, че откриването на разследването е причинило значителни и разнообразни вреди на голям брой вносители.
 (175)
 След публикуването на регламента за регистрационния режим от CEIEB проведоха декларативно проучване с шестдесет и пет вносители. Проучването установи, че 21 % няма да продължат операциите си, ако бъдат наложени окончателни мита, 33 % вече са спрели вноса на електрически велосипеди от КНР, но все още не са намерили алтернативно решение, 39 % е трябвало да увеличат цената на своите продукти в резултат на разследването, а 37,5 % са били засегнати финансово от започването на антидъмпинговото разследване.
 (176)
 Комисията отбеляза, че това проучване е проведено през май 2018 г. По това време информацията, предоставена в жалбата и в регламента за регистрационния режим, сочи потенциално мито от 189 %.
 (177)
 Въпреки това Комисията отбеляза, че мнозинството от анкетираните вносители са посочили, че ще продължат дейността си, в случай че бъдат наложени окончателни мита. Също така, мнозинството от тях е намерило алтернативен източник на доставки или е продължило да внася от КНР.
 (178)
 В съображение 238 от регламента за временните мерки Комисията е посочила, че най-големите вносители са били в състояние да се снабдяват с подходящи електрически велосипеди и/или са имали потенциални алтернативни източници на доставка извън КНР, включително от промишлеността на Съюза. Тази констатация беше подкрепена от проучването на CEIEB и беше потвърдена допълнително от последвалите изслушвания със CEIEB и други вносители.
 (179)
 Освен това Комисията отбеляза, че шестима вносители, представляващи голям обем от вноса, са подкрепили налагането на мерки, което потвърждава способността на вносителите да приспособят дейността си към налагането на мерки.
 (180)
 Ето защо в крайна сметка Комисията заключи, че налагането на мерки би могло да окаже неблагоприятно въздействие върху малките вносители, но че отрицателното въздействие от налагането на мита ще бъде смекчено от наличието на подходящ източник на велосипеди от промишлеността на Съюза, от други трети държави и от КНР на справедливи цени.
 (181)
 След окончателното разгласяване от CEIEB направиха корекция на първоначалното си писмено изявление и посочиха, че тяхното проучване не е било проведено след публикуването на регламента за регистрационния режим, а е било предоставено на разположение онлайн считано от 22 юни 2018 г. и е останало достъпно онлайн от тази дата.
 (182)
 Освен това от CEIEB заявиха, че проучването им не потвърждава, че мнозинството от вносителите биха продължили стопанската си дейност въпреки налагането на мита, и се позоваха на информацията,